Vyhodnotenie pripomienkového konania ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004 - 2006 

Materiál „Koncepcia financovania projektov podporovaných z predvstupových fondov, štrukturálnych fondov a Kohézneho fondu na roky 2004 - 2006“ bol zaslaný 4.8.2003 na medzirezortné pripomienkové konanie skráteným postupom. 
Počet oslovených subjektov: 15 
Stanovisko k predmetnému materiálu zaslalo do stanoveného termínu: 13
Stanovisko nezaslalo: 4
Pripomienky neuplatňovalo: 3
Počet vznesených pripomienok: 27
Počet akceptovaných pripomienok: 22
Počet neakceptovaných pripomienok 4, z toho počet zásadných: 1 
Zásadné pripomienky uplatnilo: Ministerstvo životného prostredia SR, Ministerstvo práce, sociálnych vecí a rodiny SR

Materiál sa predkladá bez rozporov.

1. Prehľad pripomienkujúcich miest

1.	Ministerstvo dopravy, pôšt a telekomunikácií SR
2.	Ministerstvo zahraničných vecí SR
3.	Ministerstvo vnútra SR
4.	Ministerstvo hospodárstva SR
5.	Ministerstvo kultúry SR
6.	Ministerstvo obrany SR
7.	Ministerstvo školstva SR
8.	Ministerstvo zdravotníctva SR
9.	Ministerstvo výstavby a regionálneho rozvoja SR
10.	Ministerstvo spravodlivosti SR
11.	Ministerstvo práce, sociálnych vecí a rodiny SR
12.	Ministerstvo pôdohospodárstva SR
13.	Ministerstvo životného prostredia SR 
14.	Úrad pre štátnu pomoc 
15.	Najvyšší kontrolný úrad 

2. Vyhodnotenie pripomienok

Pripomienky	Typ	Stanovisko Ministerstva financií SR a Úradu vlády SR	
Úrad vlády SR – odbor kontroly		Bez pripomienok.	
Úrad vlády SR – odbor vládnej agendy Technické pripomienky a jazykové úpravy			
Technické pripomienky a jazykové úpravy	O	Akceptuje sa. Text bol upravený.	
Ministerstvo dopravy pôšt a telekomunikácií SR			
Z návrhu uznesenia vlády SR je potrebné vypustiť bod B., ktorý ukladá dopracovať programové doplnky k operačným programom do 31.8.2003. Dôvodom tejto pripomienky je skutočnosť, že 29.júla 2003 boli na úrovni podpredsedu vlády SR p. Csákyho otvorené negociácie s Európskou komisiou k Národnému rozvojovému plánu. V rámci negociacií bude posúdená aj otázka finančných rámcov jednotlivých operačných programov, a teda aj programových doplnkov. Táto otázka bude riešená na úrovni vlády SR začiatkom septembra 2003.Zároveň počas negociácií môže dôjsť aj k obsahovým zmenám v operačných programoch. Pokladáme preto za účelné upraviť operačné programy a programové doplnky až v záverečnej fáze negociácií s Európskou komisiou, t.j. v októbri, resp. novembri 2003.	O	Akceptuje sa čiastočne. V nadväznosti na rozhodnutie  vlády  riadiace  orgány  v termíne do 8. septembra 2003 upravia programové doplnky a predložia ich Ministerstvu financií SR tak, aby konečné finančné rámce programových dokumentov boli do 11. septembra 2003 zapracované do dodatku ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 a dodatku k návrhu štátneho rozpočtu na rok 2004.	
Ministerstvo výstavby a regionálneho rozvoja SR			
Časť 3. na konci tretieho odstavca navrhujeme nahradiť text „kým pri Kohéznom fonde nie sú obmedzenia pre využívanie schváleného záväzku (viď. príklad č.1 v prílohe č.6)“ textom „kým pri Kohéznom fonde nie sú obmedzenia takéhoto typu pre využívanie schváleného záväzku, využívanie sa riadi schváleným finančným plánom projektu podľa čl. 10, ods. 4 a 6 nariadenia Rady 94/1164/ES (viď. príklad č.1 v prílohe č.6)“	O	Akceptuje sa. Text bol upravený.	
Ministerstvo zahraničných vecí SR		Bez pripomienok.	
Ministerstvo vnútra SR		Bez pripomienok.	
Ministerstvo hospodárstva SR	

V rámci uznesenia vlády SR žiadame vypustiť bod B.4., ktorý ukladá jednotlivým ministerstvám dopracovať programové doplnky k operačným programom do 31.8.2003. A to z nasledovného dôvodu - Dňa 29. júla 2003 boli na úrovni podpredsedu vlády SR p. Csákyho otvorené negociácie s Európskou komisiou k Národnému rozvojovému plánu SR. V rámci negociácií bude posúdená aj otázka finančných rámcov jednotlivých operačných programov, a teda aj programových doplnkov. V rámci negociácií môže dôjsť aj k  obsahovým zmenám v operačných programoch a teda aj v programových doplnkoch. Na základe rozhodnutia DG Regionálna politika z júla 2003 je SOP Priemysel a služby prípustný .k negociáciám. Podľa čl, 18 nariadenia Rady ES č.99/1260/ES,  má Riadiaci orgán .právo využiť časové obdobie 3 mesiacov na úpravu programového doplnku. Táto otázka bude riešená na úrovni vlády SR začiatkom septembra 2003. Predpokladáme, že bude vhodnejšie upraviť operačné programy a programové doplnky až v záverečnej fáze  negociácií s EK (október-november 2003).	O	Akceptuje sa čiastočne. V nadväznosti na rozhodnutie  vlády  riadiace  orgány  v termíne do 8. septembra 2003 upravia programové doplnky a predložia ich Ministerstvu financií SR tak, aby konečné finančné rámce programových dokumentov boli do 11. septembra 2003 zapracované do dodatku ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 a dodatku k návrhu štátneho rozpočtu na rok 2004.
	
V časti 3.2.3.1.3.  Rozdelenie podľa operačných programov v rámci cieľa 1 upozorňujeme na chybu v názve SOP Ekonomický rozvoj – správne je SOP Priemysel a služby  a v tabuľke č.9 – Rozdelenie prostriedkov  ERDF podľa operačných programov v bežných cenách v mil. EUR je  uvedená nesprávna suma 151,21 namiesto 133,76 mil. EUR. To isté platí aj pre tabuľku č. 10.	O	Neakceptuje sa. V tabuľke č. 9 sa uvádza rozdelenie medzi operačnými programami z konca januára 2003 a pod tabuľkou je vysvetlené, že od januára bol zmenený názov SOP. Pri SOP Priemysel a služby je uvedená správna suma v bežných cenách, nakoľko 133,76 mil. EUR predstavuje čiastku v stálych cenách roku 1999, ktorá bola upravená deflátorom štrukturálnych výdavkov v súlade s článkom 14 Medziinštitucionálnej dohody medzi Európskym parlamentom, Radou a Európskou komisiou z 15.3.1999.     	
V časti 3.2.3.2. Národné verejné zdroje nesúhlasíme s názvom kapitoly, nakoľko verejné a národné zdroje sú 2 samostatné pojmy.  Zároveň nesúhlasíme s celou konštrukciou tabuľky. Uvedenú tabuľku je potrebné upraviť z dôvodu transparentnosti nasledovne: národné zdroje  predstavujú sumár štátnych zdrojov, verejných zdrojov a súkromných zdrojov. Na základe uvedeného odporúčame upraviť celú tabuľku č. 11. Pre SOP Priemysel a služby je podľa odporúčaní DG . Regionálna politika určená výška štátnej pomoci pre malých a stredných podnikateľov na úrovni 65% z celkových nákladov, a to v súlade zo zákonom o štátnej pomoci. V uvedenej tabuľke pre SOP Priemysel a služby je potrebné  zachovať nasledovné percentuálne podiely -  35% ERDF, 30% ŠR a 35% pre  súkromné zdroje, v prípade keď konečným príjemcom pomoci je súkromný sektor. V prípadoch keď konečným príjemcom bude verejný sektor je potrebné zachovať nasledovný percentuálny podiel - 80% ERDF a 20% verejný sektor a prerozdelenie 20% v tomto prípade je nasledovné – 15% ŠR a 5 % verejný sektor. 	O	Akceptuje sa čiastočne. Kapitola sa zaoberá národnými verejnými zdrojmi, pričom verejné zdroje tvoria zdroje EÚ a národné verejné zdroje, t. j. zdroje verejných rozpočtov. 
Údaje v tabuľke č. 11 (a v ostatných tabuľkách materiálu) vychádzajú z údajov uvedených v dokumentoch, zaslaných EK. Tieto údaje budú upravené v nadväznosti na aktualizované finančné plány programových doplnkov po rozhodnutí vlády SR a budú súčasťou dodatku k tomuto materiálu.	
Na základe  posledných konzultácií s DG Regionálna politika, bol vypracovaný modifikovaný finančný plán využitia zdrojov pre SOP Priemysel a služby na obdobie rokov 2004-2008. Tak ako bolo uvedené vyššie spolufinancovanie zo štátneho rozpočtu pre jednotlivé opatrenia, ktorých príjemcom je súkromný sektore na úrovni 30 %,  a vo výške 15% pre opatrenia, ktorých príjemcom je verejný sektor (okrem opatrenia 2.3. v rámci ktorého je spolufinancovanie zo štátneho rozpočtu vo výške 20%, bez účasti verejného sektora). V nadväznosti na uvedené, opakovane zdôrazňujeme, že spolufinancovanie so štátneho rozpočtu pre SOP Priemysel a služby vo výške  140,57 mil. Sk nie je dostačujúce a nepokryje v plnej miere 2 priority a 9 opatrení. V časti 3.2.3.2.1.  Spolufinancovanie zo štátneho rozpočtu v tabuľkách č. 12, 13 a 14 je potrebné zachovať  vyššie uvedené percentuálne podiely. 
Na základe uvedeného je v tabuľke č. 12 - Rozdelenie spolufinancovania zo ŚR podľa jednotlivých ministerstiev  v zmysle metodológie ES v roku 2004 (v bežných cenách) potrebné sumu 140,57 mil. Sk uvedenú pre SOP Priemysel a služby  nahradiť sumou 332,64 mil. Sk. V tabuľke č. 13 - Rozdelenie spolufinancovania zo ŚR podľa jednotlivých ministerstiev  v zmysle metodológie ES v roku 2005 (v bežných cenách) je potrebné nahradiť 308,13 mil. Sk, sumou 603,12 mil. Sk a v tabuľke č. 14 - Rozdelenie spolufinancovania zo ŚR podľa jednotlivých ministerstiev  v zmysle metodológie ES v roku 2006 (v bežných cenách) je potrebné sumu 341,02 mil. Sk  nahradiť  sumou 655,62 mil. Sk.	O	Neakceptuje sa. V nadväznosti na rozhodnutie vlády riadiace orgány v termíne do 8. septembra 2003 upravia programové doplnky a predložia ich Ministerstvu financií SR tak, aby konečné finančné rámce programových dokumentov boli do 11. septembra 2003 zapracované do dodatku ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 a dodatku k návrhu štátneho rozpočtu na rok 2004.	
Ministerstvo kultúry SR		Bez pripomienok.	
Ministerstvo obrany SR		Bez pripomienok.	
Ministerstvo školstva SR			
Do časti o DPH navrhujem doplniť zmienku o úlohe B.2.  z Uznesenia vlády SR č. 670 zo 16. júla 2003, ktorá ukladá podpredsedovi vlády a ministrovi financií zabezpečiť vypracovanie systémového riešenia financovania DPH pri prostriedkoch zo štátneho rozpočtu určených na spolufinancovanie projektov v rámci programu PHARE.	O	Akceptuje sa. Text bol upravený.	
Upozorňujem na (malý) rozdiel v celkovej sume záväzkov ES v rámci štrukturálnych fondov v skrátenom programovacom období 2004 – 2006 v Tabuľke č. 3 a v Tabuľke č. 7.	O	Akceptuje sa. Tabuľky boli upravené.	
Ministerstvo zdravotníctva SR		Bez pripomienok.	
Ministerstvo spravodlivosti SR			
V uvedenom materiáli, v popisnej časti návrhu, v bode 2.2.5 Mechanizmus spolufinancovania z národných zdrojov sa uvádza porovnanie dvoch definovaných spôsobov spolufinancovania: spoločné a paralelné. 
Stanovisko:
a)	Skúsenosti s realizáciou zložitých informatizovaných projektov, ako napr. Phare 2000 Podpora boja proti korupcii ukázali, že paralelné spolufinancovanie významne pomohlo riešiť realizáciu tých častí projektu, ktoré bolo možné definovať až po implementácii jeho úvodnej časti. Pri spoločnom financovaní projektu takýto postup nie je možný, keďže všetky technické špecifikácie musia byť definované vopred. 
b)	Ďalšou výhodou paralelného spolufinancovania je to, že sa jeho výška presne definovala až na základe skutočne poskytnutých prostriedkov Spoločenstva po nakontrahovaní prostriedkov Phare, ktoré len málokedy dosahujú presne tú čiastku, ktorá je navrhovaná v tzv. projektovom liste (Project fiche).
c)	Predošlé sa týka aj situácie pri realokácii, z ktorej vyplýva povinnosť spolufinancovania v príslušnej čiastke.
d)	Je treba zdôrazniť aj výhodu tohto spôsobu z hľadiska nedoriešených problémov s DPH, ktoré mimoriadne skomplikovali proces dodávok zariadení z programu Phare v poslednom období vo všetkých rezortoch, ktorých sa táto otázka týkala.
V skutočnosti hlavnou výhodou spoločného spolufinancovania je jeho ľahká kontrola Delegáciou EK (DEK), ktorá tento spôsob jednoznačne preferuje a požaduje. Pre viaceré rezorty to výhoda nie je, avšak DEK už rozhodnutie prijala a nezostáva, než ho akceptovať.	O	Čiastočne sa akceptuje bod a) a  b). Súhlasíme so zapracovaním vety „paralelné spolufinancovanie významne pomáha riešiť realizáciu  tých častí projektu, ktoré je možné definovať až po implementácii jeho úvodnej časti“ a vety „výška spolufinancovania sa presne definuje až na základe skutočne poskytnutých prostriedkov Spoločenstva po nakontrahovaní prostriedkov PHARE, ktoré len málokedy dosahujú presne tú čiastku, ktorá je navrhovaná v tzv. projektovom liste (Projekt fiche).“   do časti 2.2.5 „Mechanizmus spolufinancovania z národných zdrojov“, odsek a), časť „Výhody“, str. 6.
     Zároveň súhlasíme so zapracovaním vety „nie je možné riešiť realizáciu tých častí projektu, ktoré je  možné definovať až po implementácii úvodnej časti projektu, keďže všetky  technické špecifikácie musia byť vopred definované“ do časti 2.2.5 „Mechanizmus spolufinancovania z národných zdrojov“, odsek b), časť „Nevýhody“, str. 6.	
Ministerstvo práce, sociálnych vecí a rodiny SR 			
Nesúhlasím ani s jednou alternatívou, ktorá sa vo vyššie uvedenom  materiáli viaže na predfinancovanie konečných prijímateľov z verejného sektora, pretože navrhovaný systém je založený na princípe dodávateľských faktúr. 
Navrhujem, aby boli konečným prijímateľom z verejného sektora a konečným prijímateľom zo sektora mimovládnych neziskových organizácií poskytované zálohy, a to vo výške 10 – 15 % z rozpočtu projektu, pričom pre konečných prijímateľov zo sektora mimovládnych neziskových organizácií by platilo obmedzenie záloh najviac do výšky 100 tis. Sk. Túto požiadavku v prípade mimovládneho neziskového sektora odôvodňujem realizáciou projektov sociálneho charakteru. Zároveň neodporúčam zálohový systém aplikovať na konečných prijímateľov pomoci z ESF, ktorí budú zastupovať súkromný sektor.
Prípadné problémy pri zúčtovaní zálohových platieb zo strany konečných prijímateľov z verejného sektora navrhujem riešiť legislatívnou úpravou zákona NR SR č. 303/1995 Z.z. o rozpočtových pravidlách v znení neskorších predpisov formou kompenzácií v rozpočtových kapitolách.	Z	Prerokované a schválené dňa 14.8.2003 na úrovni štátnych tajomníkov. Problém je v štádiu riešenia.    	
Príloha č. 2 - v časti týkajúcej sa právnych predpisov a iných dokumentov vzťahujúcich sa na financovanie štrukturálnych operácií požadujem opraviť znenie zarážky na „nariadenie Európskej komisie  č. 2003/1105/ES, ktorým sa mení nariadenie Rady č. 99/1260/ES ustanovujúce všeobecné ustanovenia o štrukturálnych fondoch“.	O	Akceptuje sa. Text bol upravený.	
Príloha č. 4 - časť týkajúcu sa štátnej pomoci na podporu zamestnanosti požadujem zosúladiť v oblasti maximálnych intenzít pomoci s článkom 4 Nariadenia komisie (ES) č. 2204/2002 o uplatňovaní článkov 87 a 88 zmluvy o ES o štátnej pomoci pre zamestnanosť.	O	Akceptuje sa. Text bol upravený.	
Príloha č. 7 - tabuľka č. 7 – finančný plán JPD NUTS II Bratislava Cieľ 3 – v prílohe listu zasielam opravenú tabuľku, nakoľko číselné hodnoty nekorešpondujú z finančnou tabuľkou uvedenou v doplnku programu k  JPD NUTS II Bratislava Cieľ 3 (zmeny sú zvýraznené červenou).	O	Akceptuje sa. Text bol upravený.	
Ministerstvo pôdohospodárstva SR			
bod 2.4.6. - z nadpisu vypustiť „a návrhy na zlepšenie“ nakoľko v texte sa takéto návrhy nenachádzajú, v poslednom odstavci dátum udelenia akreditácie zmeniť na 15.04.2002	O	Akceptuje sa. Text bol upravený.	
bod 3.2.2.1.3., štvrtý odstavec - vynechať časť textu „ministerstva, ako“, nakoľko sprostredkovateľským orgánom pod platobným orgánom môže byť okrem ministerstva i platobná agentúra,	O	Akceptuje sa. Text bol upravený.	
bod 3.5.1., alternatíva 2, mikroúroveň, predposledný odstavec – text „konečný prijímateľ okamžite vyzve dodávateľa o vrátenie neoprávnenej časti už vykonanej platby do 5 kalendárnych dní“ zmeniť na „sprostredkovateľský orgán pod platobným orgánom vyzve konečného prijímateľa o vrátenie neoprávnenej časti už vykonanej platby do 5 kalendárnych dní“,	O	Akceptuje sa. Text bol upravený.	
príloha 5, tabuľka č. 3 - vykonať nasledovné úpravy:
-	priorita: Multifunkčné poľnohospodárstvo a rozvoj vidieka - zmeniť uvedené sumy na: 615,78 - 360,1 - 252,07 - 108,03 - 108,03 - 0 - 0 - 255,67
-	opatrenie č.3 - podiel na celkových nákladoch v % - údaj v stĺpci súkromné zdroje zmeniť na 37,4
-	opatrenie č.8 - zmeniť uvedené sumy na: 16,53 - 16,53 - 11,57 - 4,96 - 4,96 - 0 - 0 - 0
-	opatrenie č.9 - podiel na celkových nákladoch v % zmeniť na 70 - 30
-	opatrenie č.11 - podiel na celkových nákladoch v % zmeniť na 70 - 30 
-	riadok spolu - zmeniť sumy na: 615,78 - 360,1 - 252,07 - 108,03 - 108,03 - 0 - 0 - 255,67
-	riadok podiel na celkových nákladoch (%) - sumy zmeniť na: 40,9 - 17,6 - 17,6 - 41,5	O	Neakceptuje sa. V nadväznosti na rozhodnutie  vlády  riadiace  orgány  v termíne do 8. septembra 2003 upravia programové doplnky a predložia ich Ministerstvu financií SR tak, aby konečné finančné rámce programových dokumentov boli do 11. septembra 2003 zapracované do dodatku ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 a dodatku k návrhu štátneho rozpočtu na rok 2004.	
Ministerstvo životného prostredia SR			
Z textu uznesenia žiadame vypustiť úlohu B.4. – „dopracovať programové doplnky k operačným programom a jednotným programovým dokumentom v súlade s Koncepciou financovania projektov podporovaných z predvstupových fondov, štrukturálnych fondov a Kohézneho fondu na roky 2004 – 2006 a predložiť ich ministrovi výstavby a regionálneho rozvoja SR“ termínovanú do 31.augusta 2003.
Nakoľko k tomuto termínu ešte nebudú ukončené negociácie tak k Rámcu podpory spoločenstva ako aj k Národnému rozvojovému plánu a jednotlivým operačným programom, nie je možné vylúčiť zmeny v týchto dokumentoch, ktoré ovplyvnia aj obsah programových doplnkov.	Z	Akceptuje sa čiastočne. V nadväznosti na rozhodnutie  vlády  riadiace  orgány  v termíne do 8. septembra 2003 upravia programové doplnky a predložia ich Ministerstvu financií SR tak, aby konečné finančné rámce programových dokumentov boli do 11. septembra 2003 zapracované do dodatku ku Koncepcii financovania projektov podporovaných z predvstupových fondov, štrukturálnych fondov a Kohézneho fondu na roky 2004-2006 a dodatku k návrhu štátneho rozpočtu na rok 2004. Prerokované a schválené dňa 12.8.2003.	
Bod č. 2.3.5 – Mechanizmus spolufinancovania z národných zdrojov

V prvej vete navrhujeme doplniť: 
„...a prostriedkov konečného prijímateľa zabezpečených z vlastných zdrojov alebo prostredníctvom úverov finančných inštitúcií.“

a predposlednom odstavci doplniť:
Úhrada faktúr je realizovaná z účtov MF SR otvorených v NBS pre Národný fond „s dispozičným právom implementačných agentúr...“
	O	Akceptuje sa. Text bol upravený.	
Bod č. 3.2.2 - Pravidlá pre poskytovanie pomoci
v štvrtom odstavci na strane 15 nahradiť vetu začínajúcu „Celková pomoc...“ vetou:
„Celková pomoc de minimis poskytnutá ktorémukoľvek podnikateľovi nesmie súhrnne presiahnuť 100 000 EURO v priebehu troch po sebe nasledujúcich kalendárnych rokov.“ 
tak aby uvedená formulácia bola v súlade s formuláciou podľa zákona o štátnej pomoci č. 231 z 24.augusta 1999.	O	Akceptuje sa. Text bol upravený.	
Bod č. 3.3.1 - Výška pomoci z ES
Doplniť na koniec druhého odstavca vetu:
„Predbežné štúdie a projekty technickej podpory môžu mať celkové náklady nižšie ako 10 mil. EUR.“	O	Akceptuje sa. Text bol upravený.	
Bod č. 3.3.5 -  Mechanizmus návrhu spolufinancovania z národných zdrojov 
Na strane 29 sa v odstavci začínajúcom „Vzhľadom k tomu, že...“ uvádzajú tri možnosti spolufinancovania avšak druhá a tretia možnosť nie sú systémovo v súlade. V prípade, ak by bol podiel štátneho rozpočtu medzi 20-21% bude platiť tak druhý ako aj prvý prípad. Žiadame zdôvodniť túto skutočnosť ak sa jedná o zámer alebo opraviť ak sa jedná o chybu.

Z tejto časti taktiež nie je jasná metodika, prečo boli navrhnuté práve uvádzané hodnoty. Prosíme uviesť vysvetľujúcu poznámku k zvolenej metodike tvorby uvedených kalkulácií.	O	Akceptuje sa. Text bol upravený.	

Bod č. 3.4 Rezerva zo štátneho rozpočtu k štrukturálnym operáciám – odsek č. 5 Globálna rezerva

V prvej vete na konci doplniť:
„...alebo na predfinancovanie prostriedkov ES.“	O	Akceptuje sa. Text bol primerane upravený.	
Bod č. 3.5.1 Predfinancovanie konečných prijímateľov z verejného sektora
Uvedený systém popiera spôsob fungovania štrukturálnych fondov založených na báze preplatenia už uskutočnených výdavkov. Navrhujeme tento inštitút použiť len pri prvej platbe, aby potom konečný prijímateľ mohol požiadať o preplatenie uskutočneného výdavkov z prostriedkov ES a zabezpečil si tým bonitu na úhradu ďalších faktúr. Ďalším možným spôsobom je poskytnúť takémuto konečnému prijímateľovi zálohu.	O	Neakceptuje sa. Alternatíva 1 je založená na popísanom princípe. 	
Bod 3.6.1. - Medzinárodné finančné inštitúcie

V časti Európska investičná banka (EIB) v piatom odstavci tejto časti (druhý odstavec na strane 36) upraviť vetu „Táto úverová zmluva...“ nasledovne:
„Túto úverovú zmluvu je možné použiť len na financovanie projektov vodárenských spoločností a bude platná aj pre Kohézny fond,...“	O	Akceptuje sa. Text bol upravený.	
Bod 3.6.2. - Domáce finančné inštitúcie

Keďže MŽP SR (ako aj iné SO/RO – MDPT SR) ako sprostredkovateľský orgán bude taktiež prvým kontaktom pre banky pri zabezpečovaní úveru na spolufinancovanie projektov, žiadame preformulovať celý text v uvedenom zmysle doplnením sprostredkovateľských orgánov do textu.	O	Akceptuje sa. Text bol upravený.	
Úrad pre štátnu pomoc		Nezaslané	
Najvyšší kontrolný úrad SR		Nezaslané